armvectores/hy_wikipedia_2023 huggingface dataset:
Պրիդորոժնոե (գյուղ, Ստարոբեշևսկի շրջան)

Անվան այլ կիրառումների համար տե՛ս՝ ՊրիդորոժնոեՊրիդորոժնոե (ուկրաիներեն՝ Придорожнє), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Պրիդորոժնոե գյուղում բնակվում էր 597 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ակիդաուանայի գավառ

Ակիդաուանայի գավառ (պորտ.՝ Microrregião de Aquidauana), գավառ Բրազիլիայում, մտնում է Մատու Գրոսու դու Սուլ նահանգի մեջ։ Մտնում է Մատու Գրոսու դու Սուլ նահանգի Պանտանալների մարզի
մեջ։ 2006 թվականի տվյալներով բնակչությունը կազմում է 105 688 մարդ։ Տարածքը՝ 27 730,940 կմ²։ Բնակչության խտությունը՝ 3,81 մարդ/կմ²։


== Վիճակագրություն ==
Համախառն ներքին արտադրանքը կազմել է 585 124 761,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 718,75 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,735


== Գավառի կազմ ==
Գավառի կազմի մեջ են մտնում հետևյալ համայնքները.

Անաստասիու
Ակիդաուանա
Դոյս-Իրմանս-դու-Բուրիտի
Միրանդա
Հակոն VII թագավորի 70-ամյակին նվիրված մեդալ

Հակոն VII  թագավորի 70-ամյակին նվիրված մեդալ,  Նորվեգիայի պետական պարգև։


== Պատմություն ==
Հակոն VII թագավորի 70-ամյա հոբելյանը համընկավ գերմանա-ֆաշիստական զորքերի կողմից Նորվեգիայի օկուպացիայի հետ, որի ժամանակ թագավորը գտնվում էր Լոնդոնում՝ գլխավորելով վտարանդի կառավարությունը։ Հակոն VII  թագավորի 70-ամյակին նվիրված մեդալը հաստատվել է 1942 թ.-ի հոկտեմբերի 27-ին Հակոն VII-ի կողմից որպես Նորվեգիայի զինված ուժերի զինծառայողներին պարգևատրելու համար, ովքեր գործել են Մեծ Բրիտանիայի տարածքում։ Սկզբնական շրջանում մեդալը շնորհվել է ժապավենի տեսքով, իսկ մեդալները պատրաստվել են 1946 թ.-ին՝ պատերազմի ավարտից և թագավորական ընտանիքի՝ նորվեգիա վերադառնալուց հետո Օսլոյում գտնվող Հակոբ Տոստրապի ոսկերչական արհեստանոցում։


== Նկարագրություն ==
Մեդալը շրջանաձև է և պատրաստված բրոնզից։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը ադմիրալի համազգեստով, որի շուրջ գրված է «HAAKON 7 NORGES KONGE»: Դիմանկարի ներքևում գրված է փոքր տառերով գրված է «О. SORENSEN»՝ ցույց տալով նորվեգացի դիզայներ Օսկար Սորենսին, ով մշակել է մեդալի դիզայնը։
Մեդալի հակառակ կողմում շրջանակի մեջ  Սուրբ Ալաֆի շքանշանի շղթայի պատկերը՝ մեջտեղում գրված «TIL MINNE OM / 70 ÅRSDAGEN / 3 AUGUST 1942»: Ներքևում, շղթայից քիչ վերև փոքր տառերով գրված է «J TOSTRUP»՝ ցույց տալով նորվեգացի ոսկերիչ Հակոբ Տոստրապին, ում արհեստանոցում ձուլվել է մեդալը։
Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։
 Մեդալի ժապավենը մետաքսից է, կարմիր գույնի կենտրոնում երկու դեղին գծերով։


== Ծանոթագրություններ ==


== Աղբյուրներ ==
Norway: Medal for the 70th birthday of King Haakon VII (անգլերեն)
Medal for the 70th birthday of King Haakon VII (անգլերեն)
Haakon VII's 70-års-medalje Archived 2015-09-12 at the Wayback Machine. (նորվեգերեն)
H.VII 70-еrs med.: Haakon VIIs 70 еrs medalje(չաշխատող հղում) (նորվեգերեն)
Ազգային գյուղացիական կուսակցություն (Հունգարիա)

Ազգային Գյուղացիական կուսակցություն (Հունգարիա) (հունգ.՝ Nemzeti Parasztpárt), եղել է քաղաքական կուսակցություն Հունգարիայում 1939- 1949 թվականներին։ Այն գլխավորում էր գրող Պետեր Վերեսը։ Կուսակցությունը գործել է կարճ ժամանակով 1956 թվականի հունգարական հեղափոխության ժամանակ և կոմունիզմի ավարտից հետո 1989- 1990 թվականներին։


== Պատմություն ==
Կուսակցությունը հիմնադրվել է 1939 թվականին, բայց պաշտոնականացվել է 1944 թվականի սեպտեմբերի 19-ին.: Նա շահել է 42 տեղ 1944 թվականի հունգարական խորհրդարանական ընտրություններում։ Հաջորդ տարի նա արդեն իր շարքերում ուներ 170000 անդամ, չնայած որ հունգարական խորհրդարանական 1945 թվականի ընտրություններում ուներ ընդամենը 23 տեղ։ Սակայն հաջորդ տարի կուսակցությունը 1947 թվականի խորհրդարանական ընտրություններում 411 տեղերից 36-ը զբաղեցրեց։ 1949 թվականի հունգարական խորհրդարանական ընտրություններում որպես հունգարական աշխատավորական կուսակցության մաս Հունգարական անկախ ժողովրդական ճակատի ղեկավարությամբ նա շահեց 39 տեղ։ 1949 թվականի օգոստոսին, ընդունելով նոր սահմանադրություն, դառնում է միակուսակցական ղեկավարություն հունգարական կոմունիստական աշխատավորական կուսակցության ղեկավարության ներքո։ Հետագայում կուսակցությունը վերածնվում է Պետոֆի կուսակցություն անվամբ և ծառայում կարճ կյանք ունեցող ղեկավարությանը։ Հունգարիայում կոմունիզմի ավարտի ընթացքում (1989), դեմոկրատիային անցման շրջանում (1989–90) Պետեր Վերեսի հանրության անդամները 1989 թվականի հունիսի 11-ին վերստեղծում են Հունգարիայի ժողովրդական կուսակցությունը(MNP) և մասնակցում հունգարական կլոր սեղանի բանակցություններին։ Կուսակցությունը մեծ հույսեր էր փայփայում` կապված 1990 թվականի խորհրդարանական ընտրությունների հետ, սակայն այն ստանում է միայն ձայների 0, 8% -ը։ Դրանից հետո նախագահությունը ընդունում է Ազգային գյուղացիական կուսակցության անունը։ Որոշ ժամանակ առաջ` Հունգարիայի 1994 թվականի խորհրդարանական ընտրություններին, անդամների երկու երրորդը միանում է ազգային դեմոկրատական դաշինքին (NDSZ), որը ղեկավարում էր Զոլտան Բիրոն և Իմրե Պոզսգայը։ Մինչև 2009 թվականը այն ոչնչանում է։


== Գաղափարախոսությունը ==
Կուսակցության հիմնական քաղաքականությունը վերաբերվել է հողային բարեփոխումներին։ Այն օգնություն է ցուցաբերել գյուղի բնակչության միջին և ստորին խավերին, նաև մարզերի մտավորականներին և եղել է ամենից ժողովրդականը Արևելյան Հունգարիայում։


== Ծանոթագրություններ ==
Փոխում եմ շունը շոգեքարշի հետ

«Փոխում եմ շունը շոգեքարշի հետ» (ռուս.՝ «Меняю собаку на паровоз»), խորհրդային կատակերգական ֆիլմ, որը նկարահանել է ռեժիսոր Նիկիտա Խուբովը 1975 թվականին։ Ֆիլմը նկարահանվել է հայտնի մանկական գրող Սերգեյ Միխալկովի «Ուրիշի դերը» (ռուս.՝ «Чужая роль») պիեսի հիման վրա։


== Սյուժե ==
Դպրոցական Ալիկն ունի երկու նվիրական երազանք՝ շուն ունենալ և նկարահանվել կինոֆիլմում՝ կատարելով փոքրիկ պարտիզանի դեր։ Սակայն նկարահանվելու հրավեր ստանալով՝ տղան գրեթե ամեն ինչ փչացնում է, քանի որ ուղղում էր «երկուսը», որն ստացել էր թելադրությունից՝ այն դարձնելով «հինգ»։ Երբ խորամանկությունը բացահայտվում է՝ երիտասարդ խաբեբան կորցնում է իր դերը.
Քայլելով երկաթուղային կայարանի գծերով՝ վրդովված Ալիկը նայում է հին, դուրսգրման նախապատրաստվող Էմ 731-90 շոգենավին, որը ղեկավարում է ծեր մեքենավար Տրոֆիմիչը։ Նրա հետ ծանոթանալով և լինելով շոգենավի վրա՝ Ալիկն այլևս չի մտածում նկարահանումների մասին, այլ ցանկանում է միայն շոգենավ նստել։


== Դերերում ==


== Նկարահանող խումբ ==


== Երաժշտություն ==
Ֆիլմում հնչում է «Так бывает?» («Скажите, а в жизни такое бывает…») երգը, որի տեքստի հեղինակը Յու. Էնտինն է, երաժշտության հեղինակը՝ Ա. Պախմուտովան։


== Քննադատություն ==

— «Спутник» ամսագիր, 1977 թվական


== Ծանոթագրություններ ==


== Աղբյուրներ ==
Меняю собаку на паровоз // Советские художественные фильмы: 1974—1975. — М.: Нива России, 1995. — стр. 209
Меняю собаку на паровоз // Домашняя синематека: отечественное кино 1918—1996 / Сергей Землянухин, Мирослава Сегида. — М.: «Дубль-Д», 1996. — 520 с. — стр. 245


== Գրականություն ==
Белая Л. — Музы, собака и паровоз // Советский экран, № 2, 1976. — стр. 3
Звегинцева И. — Когда мечтают дети // Московский комсомолец, 13 апреля 1976
Хлоплянкина Т. — В кино и в жизни: Размышления над вопр., насколько талантливы фильмы о талантах // Комсомольская правда, 3 августа 1976


== Արտաքին հղումներ ==
«Փոխում եմ շունը շոգեքարշի հետ»(անգլ.) ֆիլմը Internet Movie Database կայքում
Աբա (քաղաք, Նիգերիա)

Աբա (անգլ.՝ Aba), քաղաք Նիգերիայի Աբիա նահանգում։ Գտնվում է Աբա գետի ափին, Պորտ Հարկորտ – Էնուգու երկաթուղու և ավտոմայրուղու հատման կետում։ Քաղաքը շատ հաճախ անվանում են «փղերի քաղաք»։
Բնակչությունը՝ ▲1 160 000 մարդ (մարտի 21, 2022)։


== Պատմություն ==
Ի սկզբանե Աբա քաղաքը եղել է իգբո ցեղի բնակության վայր։ 1901 թվականին այստեղ կառուցվել է բրիտանական ռազմական դիրք, որը 1915 թվականին կապված էր Պորտ Հարկորտի հետ։ Եղել է Բրիտանական գաղութային վարչակազմի կենտրոն։ 1929 թվականին եղել է կանանց՝ գաղութային իշխանությունների հարկային քաղաքականության դեմ ուղղված ապստամբության կենտրոն։ 1967 թվականին ոչ կարճ ժամանակով դարձել է անջատողական Բիաֆրա պետության կենտրոնը։


== Էկոլոգիա ==
Հյուսիսային Նիգերիայից մեծաքանակ փախստականների հոսքի պատճառով Աբա քաղաքը դարձել է երկրի ամենաաղտոտված քաղաքը։


== Տնտեսություն ==
Քաղաքում առկա են արմավենու յուղի վերամշակման, օճառի, գարեջրի գործարաններ, դեղագործական, անվադողերի, տրիկոտաժե և տեքստիլ արդյունաբերության ձեռնարկություններ։ Քաղաքում առկա են բազմաթիվ առևտրի կենտրոններ, որոնց թվում է նաև հայտնի «Արիարիա» շուկան։
Աբա քաղաքում գործում են մի շարք առևտրային և տեխնիկական ուսումնական հաստատություններ։


== Ծանոթագրություններ ==
Ֆոջա (գավառ)

Անվան այլ կիրառումների համար տե՛ս՝ Ֆոջա (այլ կիրառումներ)Ֆոջա, (իտալերեն՝ Provincia di Foggia) գավառ Իտալիայի Ապուլիա մարզում։ Մայրաքաղաքը Ֆոջան է։ Գավառը զբաղեցնում է 7,190 կմ2 տարածք և ընդհանուր բնակչությունը կազմում է 638,532 մարդ (2012 թ.)։ Գավառն ունի 64 կոմունա։
Բարդի դափնետերև

Բարդի դափնետերև (լատ.՝ Populus laurifolia Ldb), ուռազգիներ ընտանիքի, բարդի ցեղի բույս։


== Նկարագրություն ==
Տերևաթափ ծառ է՝ մինչև 20-25 մ բարձրությամբ և 1-1,5 մ բնի տրամագծով։ Բունը և առաջին կարգի ճյուղերը հաստ են, ծածկված մոխրավուն կեղևով։ Սաղարթը վրանաձև է։ Բնի ներքին մասի կեղևը մուգ մոխրագույն է, խոր ճաքճքված։ Երիտասարդ ընձյուղները բաց դեղնավուն են կամ դեղնագորշավուն, սովորաբար 3 երկայնական, թևանման, խցանային ելուստներով, որոնց միջև կեղևը ցրված մազմզուկապատ է։ Բազմամյա ճյուղերի կեղևը գորշականաչավուն է, հարթ։ Բողբոջները երկարավուն-ձվաձև են, սրածայր, 1-2 սմ երկարությամբ, կպչուն, ծածկված դեղնագույն խեժով։ Տերևները ձվաձև են, երկարավուն-ձվաձև, նշտարաձվաձև, հիմքում կլորավուն կամ լայն-սեպաձև, գագաթում աստիճանաբար սրվող, մանր-սղոցաեզր, ատամիկների եզրերին կլոր գեղձիկներով։ Նոր բացված տերևները ծածկված են թեթև աղվամազով կամ մերկ են, հետագայում լրիվ մերկ կամ թարթիչաեզր, վերևի կողմից մուգ կանաչ, փայլուն, ներքևի կողմից սպիտակավուն, 13-15 սմ երկարությամբ և 2-7 սմ լայնությամբ։ Տերևակոթունները 2,5-9 անգամ ավելի կարճ են, քան տերևաթիթեղները, համարյա գլանաձև են, վերևից ամբողջ երկարությամբ ակոսիկավոր, չռված-մազմզուկապատ։ Ծաղկակից թեփուկները մանր են, 3-5 մմ երկարությամբ, ձվաձև կամ կլոր։ Առէջների թիվը հասնում է 60-ի։ Փոշանոթները ծիրանագույն են։ Ծաղկում է ապրիլին, պտուղները հասունանում են հունիս-հուլիսին։


== Տարածվածություն ==
Բնական պայմաններում տարածված է Սիբիրում, Արևելյան Ղազախստանում, Մոնղոլիայի հյուսիսում և հյուսիս-արևմուտքում։ Աճում է գետահովիտներում, խոնավ վայրերում։ Շատ է տարածված Շիրակի դաշտում, որտեղ ամենահեռանկարային ծառատեսակներից մեկն է համարվում։ ճանդիպում է նաև Սևանի ավազանում, Ջանգեզուրում, Աշոցքում, Կալինինոյում և այլ վայրերում։ Ամենուրեք միանգամայն ցրտադիմացկուն է և լավ է դիմանում բարձրլեռնային շրջանների էկոլոգիական աննպաստ պայմաններին։


== Կիրառություն ==
Աչքի է ընկնում արտակարգ ցրտադիմացկունությամբ։ խոնավասեր է և լուսասեր, պահանջկոտ է հողի նկատմամբ։ Չորադիմացկուն չէ. վատ է աճում Արարատյան դաշտի կանաչ տնկարկներում։ Նույնիսկ առատ ոռոգման դեպքում ամեն տարի նկատվում է վաղաժամկետ, հարկադրական տերևաթափ։	ճամեմատաբար լավ է աճում հանրապետության բարձրլեռնային շրջաններում։ Էկոլոգիական խումբը՝ XII ա։ Մշակության հավանական շրջանները՝ 1-17, 19-21, 29-31։


== Ծանոթագրություններ ==
Կուռնո (կոմունա)

Կուռնո (իտալերեն՝ Curno), կոմունա Իտալիայի Լոմբարդիա մարզի Բերգամոյի գավառում։
Բնակչության թիվը կազմում է 7530 մարդ (ըստ 2004 թվականի տվյալներով)։ Բնակչության խտությունը կազմում է 1763 մարդ/կմ²։ Զբաղեցնում է՝ 4 կմ2 տարածք։ Փոստային ինդեքս՝ 24035։ Հեռախոսի կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
http://www.curnonline.it/ Archived 2006-05-06 at the Wayback Machine.


== Ծանոթագրություններ ==
Չերնիգովկա (Կաշարսկի շրջան)

Չերնիգովկա (ռուս.՝ Черниговка), գյուղ Ռուսաստանի Ռոստովի մարզի Կաշարսկի շրջանում։ Մտնում է Պերվոմայսկի գյուղական համայնքի կազմի մեջ։
Վայգոլսհաուզեն

Վայգոլսհաուզեն (գերմ.՝ Waigolshausen), համայնք Գերմանիայում՝ Բավարիա երկրամասի Շվանդորֆ շրջանում։
Ենթարկվում է Ստորին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 2834 մարդ։ Զբաղեցնում է՝ 23,74 կմ² տարածք։ Պաշտոնական կոդ 09 6 78 190։


== Ծանոթագրություններ ==


== Արտաքին հղումներ ==
Պաշտոնական կայք
Տեկիլա (Խալիսկո)

Սանտյագո դե Տեկիլա (իսպ.՝ Santiago de Tequila. Իսպաներեն: [teˈkila] ( ), ացտ.՝ Tequillan, Tecuila "տուրք մատուցելու վայր"), քաղաք և համայնք Մեքսիկայի Խալիսկո նահանգում, մերձակա խոշոր բնակավայրից՝ նահանգի մայրաքաղաք Գվադալախարայից մոտավորապես 60 կիլոմետր հեռավորության վրա։ Քաղաքը հայտնի է հատկապես նրանով, որ այստեղ է ծնունդ առել իր անունը կրող, հանրահայտ տեկիլա խմիչքը, որը պատրաստվում է այս կողմերում տարածված կապույտ ագավա բույսից։ Այդ բույսի միջուկը շաքար է պարունակում, ինչի մասին հնուց իմացել են տեղաբնիկ հնդկացիները և դրանից ստացել ֆերմենտացված ըմպելիք։ Իսպանացի գաղութաբնակները տեղաբնիկների օրինակով ստացել են այդ ըմպելիքը, թորել և պատրաստել ներկայիս հանրահայտ խմիչքը, որի տարածվածությունն ու պատմությունը պատճառ են դարձել, որ նրա բնօրրան Տեկիլա քաղաքն ու շրջակա տարածքն ընդգրկվեն ՅՈՒՆԵՍԿՕ-ի Համաշխարհային ժառանգության ցանկում։ Մեքսիկայի դաշնային կառավարությունը 2003 թվականին Տեկիլային շնորհել է "Pueblo Mágico" (Կախարդիչ քաղաք) պատվանունը։ 
1983 թվականի դեկտեմբերի 31-ին հաստատվել է քաղաքի զինանշանը, որը կրում է ALMA LAETA NOBILIS լատիներեն դարձվածքը (նշանակում է «զվարթ ու ազնիվ ոգի»), քաղաքի գլխավոր եկեղեցու աշտարակի, տեկիլա թորող գործարանի ծխնելույզների, կապույտ ագավա բույսի և Տեկիլա սարի պատկերները։
Ամեն տարի նոյեմբերի 29-ից մինչև դեկտեմբերի 13-ը քաղաքում անց է կացվում տեկիլայի ազգային տոնախմբություն, որին մասնակցում են հարևան տարածաշրջաններից ու արտասահմանյան երկրներից ժամանած հազարավոր զբոսաշրջիկներ։


== Կլիմա ==
Տեկիլային բնորոշ է արևադարձային սավաննաների կլիման։ Օդի ջերմաստիճանի կտրուկ փոփոխություններ, որպես կանոն, չեն լինում. տարեկան միջին ջերմաստիճանը 22,5 C է։ Չոր տարեշրջանն ընդգրկում է ձմեռն ու գարունը, անձրևայինը՝ ամառն ու աշունը։


== Քույր քաղաքներ ==
 ԱՄՆ, Լա Քվինտա, (Կալիֆոռնիա)
 ԱՄՆ, Քաթիդրալ Սիթի, (Կալիֆոռնիա)
 Լեհաստան, Ելենյա Գուռա


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
(Իսպաներեն)−Tequilajalisco.gob.mx: Tequila քաղաքի վարչակազմի պաշտոնական կայքէջը
Տեկիլայի մասին(իսպ.)
Ժողովածու (3593)

Ժողովածու 3593, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3593 թվի տակ։ Ձեռագիրը գրվել է 1833 թվականին Գրիգոր Պօլոեցի գրիչի կողմից [ենթադրաբար] Կ.Պոլսումում։ Գրված է թղթի վրա, որն ունի 16,5x10 չափս։ Ձեռագիրը կազմված է 90 թերթից։ Գրված է միասյուն, նոտրգիրով։ Կազմը` ստվարաթուղթ։ Հիշատակարաններ՝ 2ա, 44ա, կնիք գրչի՝ 2ա։


== Բովանդակություն ==
Գր. Սկեռացւոյ Ներբողեան ի վարս Ներս. Լամբրոնացւոյ։
Ներս. Լամբրոնացւոյ Ճառք յաղագս ժառանգաւորաց։


== Ծանոթագրություններ ==
Աստվածատուր Ա Համադանցի

Աստվածատուր Ա Համադանցի (ծ. թ. անհայտ – 10.10.1725), Ամենայն հայոց կաթողիկոս 1715 թվականից։ Հաջորդել է Աղեքսանդր Ա Ջուղայեցուն։


== Կենսագրություն ==
Կաթողիկոսության շրջանը համընկել է Արևելյան Հայաստանում թուրք-պարսկական հակամարտութայն ծավալման հերթական սրման հետ։ Աստվածատուր Ա Համադանցին աջակցում էր Դավիթ Բեկի գլխավորած ազատագրական շարժմանը։

Ռուսաստանի հետ կապեր ունենալու ամբաստանությամբ պարսիկները հալածել են նրան։ Աստվածատուր Ա Համադանցու խնդրանքով Պարսից Թահմազ շահը 1724-ին հատուկ հրովարտակով Պարսկաստանում վերացրել է իսլամ ընդունած հայերի բացառիկ իրավունքը հայրենական ժառանգության նկատմամբ (ըստ այդ իրավունքի, քրիստոնյա ընտանիքի մի անդամը կարող էր դառնալ այդ ընտանիքի միակ ժառանգորդը, եթե իսլամ ընդուներ)։ Նույն թվականին վերացնել է տվել նաև գլխահարկի հավելումները։ Այդ առիթով նա երկիր վերադառնալու կոչ է ուղղել խտրականության հետևանքով այլ երկրներում հաստատված արևելահայ վաճառականներին։ Հատուկ կոնդակով Շամախու, Շիրվանի և Շաքիի թեմերը հռչակել է տերունի և հանել Գանձասարի կաթողիկոսության իրավասությունից։ Սակայն Եսայի Հասան-Ջալալյանի՝ Էջմիածին այցելելուց հետո կրկին դրանք հանձնել է Գանձասարի աթոռի իրավասությանը։ Շինարարական աշխատանքներ է կատարել Էջմիածնի Մայր տաճարում, Էջմիածնի կալվածների մի մասն ապահովել վավերացված կալվածագրերով։
Աստվածատուր Ա Համադանցուց մեզ են հասել մի շարք երկեր՝ հիմնականում մատենագրական վկայությունների քաղվածներ և կոնդակներ։ Նրա պատվերով Ավետիք Տիգրանակերտցին կազմել է մի Գավազանագիրք։ Վախճանվել է լուսնի խավարումը դիտելու ժամանակ տանիքից ընկնելով։ Ամփոփվել է Էջմիածնի Հռիփսիմեի տաճարի գավթում։
Կաթողիկոսական գահին Աստվածատուր Ա Համադանցուն հաջորդել է Կարապետ Բ Ուլնեցին։


== Գրականություն ==
Հակոբ Անասյան, Աստուածատուր Համադանեցի,- Հակոբ Անասյան, Հայկական մատենագիտություն, հատոր Բ, Երևան, 1976, էջ 676-685։
Աստվածատուր Համադանցու 1721 թ. նոյեմբերի 10-ի կոնդակի հրապարակումը տե՛ս Կարապետյան Մ. Մ., «Իմամ Ջաֆարի» օրենքը և արևելահայերը (XVII—XVIII դարեր).- «Պատմա-բանասիրական հանդես», 1988, № 1, էջ 219-221։ Archived 2016-05-19 at the Wayback Machine.


== Ծանոթագրություններ ==


=== Արտաքին հղումներ ===
«Քրիստոնյա Հայաստան» հանրագիտարան, Երևան, 2002
Սավոնյա

Սավոնյա (իտալերեն՝ Savogna), կոմունա Իտալիայում։ Գտնվում է Ֆրիուլի Վենետիկ Ջուլիա մարզի Ուդինե գավառում։
Բնակչությունը կազմում է 535 մարդ՝ ըստ 2008 թվականի մարդահամարի տվյալների, բնակչության խտություն՝ 24 մարդ/կմ²։ Զբաղեցնում է 22 կմ² մակերես։ Փոստային ինդեքս՝ 33040։ Հեռախոսային կոդ՝ 0432։


== Ժողովրդագրություն ==
Բնակչության թվաքանակի փոփոխությունները


== Կապի տվյալներ ==
Հեռախոս՝ 0432 714007 - 0432 714060
Էլեկտրոնային փոստ՝ tecnico@com-savogna.regione.fvg.it
Պաշտոնական կայք՝ http://www.comune.savogna.ud.it


== Արտաքին հղումներ ==
Պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գայլ (անձնանուն)

Անվան այլ կիրառումների համար տե՛ս՝ Գայլ (այլ կիրառումներ)Գայլ, հայկական արական անուն։ Առաջացել է հայերեն գայլ բառից։


== Գործածություններ ==
Գայլ Շերպարիք, որդի Դավթի՝ զորավարի Զաքարիա ամիրսպալասարի։ Իր եղբոր՝ Գրիգորի հետ 1314 թվականին Վահանառիճ գյուղի կեսը նվիրել է Խծկոնից Սուրբ Սարգիս վանքին։


== Ծանոթագրություններ ==
Աթեր

Աթեր, գյուղ Արևմտյան Հայաստանում, Վանի վիլայեթի Վանի գավառում, Վան քաղաքից մոտ 36 կմ հյուսիս, Վանա լճի արևելյան ափին։
XX դարի սկզբին ուներ մոտ 200 հայ բնակիչ։ Գյուղում կար եկեղեցի և վարժարան։ Բնակիչներն զբաղվում էին երկրագործությամբ, այգեգործությամբ և ձկնորսությամբ։ Աթերցիները մասնակցել են Վանի 1915 թվականի հերոսամարտին։ Նրանք մեծ մասը զոհվել է 1915 թվականի Մեծ եղեռնի ժամանակ, փրկվածները ապաստան են գտել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Արցախյան ազատամարտի հուշահամալիր (Թալիշ, Մարտակերտի շրջան)

Արցախյան ազատամարտի հուշահամալիր, 1991-1994 թվականներին տեղի ունեցած Արցախյան պատերազմում հայկական կողմից զոհված ազատամարտիկներին և Երկրորդ համաշխարհային պատերազմի զոհերին նվիրված հուշահամալիր էր Արցախի Հանրապետության Մարտակերտի շրջանի Թալիշ գյուղում։ Կառուցվել է 1990-ական թվականներին։ 
Հուշահամալիրն ընդգրկված է Արցախի Հանրապետության պատմության և մշակույթի անշարժ հուշարձանների ցանկում որպես հանրապետական նշանակության հուշարձան։ Ցուցակում այն ունի 062 համարը։
2020 թվականի սեպտեմբերի 27-ին սկսված հայ-ադրբեջանական պատերազմի հետևանքով Թալիշ գյուղը հայտնվել է Ադրբեջանի զինված ուժերի վերահսկողության ներքո, իսկ հուշահամալիրը՝ ոչնչացվել։


== Հուշահամալիրի նկարագրություն ==
Հուշահամալիրն ունի 48 մ երկարություն և 38 մ լայնություն։ Այն կազմված է 3 մասից՝ երկու արծիվների քանդակներից, խաչքարերից և հուշադրական տախտակից, որտեղ ներկայացված են Երկրորդ համաշխարհային պատերազմում զոհված թալիշցիները։


== Տես նաև ==
Արցախյան ազատամարտ
Թալիշ գյուղ
Թալիշի պատմության և մշակույթի անշարժ հուշարձանների ցանկ (Մարտակերտի շրջան)


== Նշումներ ==


== Ծանոթագրություններ ==
Գաջո Մոնտանո

Գաջո Մոնտանո (իտալերեն՝ Gaggio Montano), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝4760 մարդ։ Բնակչության միջին խտությունը՝ 82 մարդ/կմ²։ Զբաղեցնում է 58 կմ² տարածք։ Փոստային ինդեքս՝ 40041։ Հեռախոսային կոդը՝ 0534։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
պաշտոնական կայք (իտալ.)(չաշխատող հղում)


== Ծանոթագրություններ ==
Մազար-Մահմեդ

Մազար-Մահմեդ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
(5837) Հեդին

(5837) Հեդին (անգլ.՝ Hedin), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,124673 ա. մ., առավելագույնը մոտենում է 2,683 ա. մ. հեռավորության վրա և հեռանում 3,5663 ա. մ.։ Արեգակի շուրջ մեկ ամբողջական պտույտ է կատարում 2017,46 երկրային օրվա ընթացքում, իր ուղեծրով շարժվելով միջինում 0,178442 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5837) Հեդին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բերեժանկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԲերեժանկաԲերեժանկա (ուկրաիներեն՝ Бережанка), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1510 թվականին։
2001 թվականի տվյալներով Բերեժանկա գյուղում բնակվում էր 540 մարդ։ Բնակավայրը զբաղեցնում է 1,28 կմ² տարածք։ Բնակչության խտությունը կազմում էր 421,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերդյուժիխա (Չումիշի վտակ)

Անվան այլ կիրառումների համար տե՛ս՝ Բերդյուժիխա (այլ կիրառումներ)Բերդյուժիխա (ռուս.՝ Бердюжиха), գետ Ռուսաստանում, որը հոսում է Ալթայի երկրամասի Զարինսկի շրջանում։ Չումիշ գետի ձախ վտակը։ Հոսում է Տյագունսկի անտառտնտեսության տարածքով՝ ձևավորելով կեչուտ։ Գետաբերանը գտնվում է Սեդնեկրասիլիվո գյուղի տարածքում, Չումիշ գետի ձախ ափից 215 կմ հեռավորության վրա։ Գետի երկարությունը 16 կմ է, ջրհավաք ավազանի մակերեսը՝ 65 կմ²։


== Ջրային տվյալներ ==
Կոդը՝ ըստ պետական ջրային կադաստրի՝ 13010200412115200003125
Կոդը՝ ըստ հիդրոլոգիայի՝ 115200312
Կոդը՝ լողավազան՝ 13.01.02.004
Ծավալի համարը ըստ ՌԴ-ի՝ 15	
Թողարկումը ըստ ՌԴ-ի ՝ 2


== Ծանոթագրություններ ==
Մեծ Սևկ

Մեծ Սևկ  (ռուս.՝ Большая Севк), գետ Ռուսաստանում, հոսում է Արխանգելսկի մարզում, Կոմի Հանրապետությունում։ Գետաբերանը տեղակայված է Մեզեն գետի ձախ ափին՝ 708 կմ հեռավորության վրա։ Գետի երկարությունը 37 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043575
Հիդրոլոգիական ուսումնասիրությունների կոդը - 103004357
Ավազանի կոդը -  03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նանտիյե

Նանտիյե (ֆր.՝ Nantillé ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սենտ Իլյեր դը Վիլֆրանշ կանտոնի կազմի մեջ։ Հանդիսանում է Սեն Ժան դ՛Անժելի շրջանը։
Համայնքի INSEE կոդ՝ 17256։


== Բնակչություն ==
Համայնքի բնակչությունը 2010 թվականին կազմում էր 348 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Նանտիյեի վիճակագրության ազգային ինստիտուտ (ֆր.)
Նովայա Ռուդնյա (գյուղ, Ժիտոմիրի շրջան)

Անվան այլ կիրառումների համար տե՛ս՝ Նովայա ՌուդնյաՆովայա Ռուդնյա (ուկրաիներեն՝ Нова Рудня), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Նովայա Ռուդնյա գյուղում բնակվում էր 219 մարդ։ Բնակավայրը զբաղեցնում է 1657 կմ² տարածք։ Բնակչության խտությունը կազմում էր 132,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շեզի ան Օրքսուա

Շեզի ան Օրքսուա (ֆր.՝ Chézy-en-Orxois), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը՝ Էնան է։ Մտնում է Վիլեր Կոտրե կանտոնի կազմի մեջ։ Կոմունայի շրջանը՝ Շատո Տերրին է։
Կոմունայի INSEE կոդը՝ 02185:


== Բնակչություն ==
2010 թվականի տվյալներով՝ համայնքի բնակչությունը 360 մարդ էր։


== Տնտեսություն ==
2010 թվականին համայնքի 218 աշխատունակ (15-64 տարեկան) բնակիչներից 160-ը տնտեսապես ակտիվ էին, 58-ը՝ ոչ ակտիվ (ակտիվության ցուցանիշը կազմել է 73,4 %, 1999 թվականին եղել է 67,9%)։ 160 տնտեսապես ակտիվ բնակիչներից աշխատում էին 146-ը (77 տղամարդ և 69 կին), գործազուրկ էին 14 մարդ (7 տղամարդ և 7 կին)։ 58 տնտեսապես ոչ ակտիվ բնակիչներից 14-ը եղել են աշակերտներ կամ ուսանողներ, 23-ը՝ թոշակառուներ, 21-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Շեզի ան Օրքսուա (ֆր.)
Հայոց ցեղասպանության հուշարձան (Մոնրեալ, Կանադա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Կանադայի Մոնրեալ քաղաքի Մարսելին Ուիլսոն զբոսայգու հյուսիսային հատվածում։


== Պատմություն ==
Հուշարձանը նվիրված է Հայոց ցեղասպանության զոհերի հիշատակին։ Հուշարձանի կառուցման գումարը հավաքվել է Կանադայի հայկական համայնքի և Մոնրեալի քաղաքապետարանի ջանքերի շնորհիվ։


== Տվյալներ ==
Հուշարձանի ստեղծման աշխատանքները սկսվել են 1990-ական թվականներին։ Հուշարձանը բացվել է 1998 թվականի ապրիլի 26-ին։ Հուշարձանը վրանանման քարե կառույց է մեկ ոտնաչափ պատվանդանով։


== Հեղինակ ==
Քանդակագործ՝ Ֆրանսին Լարիվեն


== Ծանոթագրություններ ==
Նովի Սադ (այլ կիրառումներ)

Նովի Սադ, կարող է վերաբերել՝

Նովի Սադ - Սերբիայի մեծությամբ երկրորդ քաղաքը
Նովի Սադ - գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում
Հեկտոր Մալո

Հեկտոր Մալո (ֆր.՝ Hector Malot, մայիսի 20, 1830(1830-05-20)[…], Լա Բույ - հուլիսի 18, 1907(1907-07-18), Ֆոնտենե-սու-Բուա), ֆրանսիացի գրող։


== Կենսագրություն ==
Հեկտոր Մալոն ծնվել է նոտարի ընտանիքում։ Փարիզում ուսանել է իրավագիտություն, այնուհետև տարվել է գրականությամբ։ Գրական գործունեությունն սկսել է ամսագրային ակնարկներով։ Lloyd Francais-ում եղել է դրամատիկ քննադատ, L'Opinion Nationale-ում՝ գրական քննադատ։
Մալոյին արագ հռչակ բերեցին Les Amants, Les Epoux և Les Enfants երկերը, որոնք միասին կազմում են Victimes d’amour շարքը («Սիրո զոհեր»)։
Առաջին գիրքը Les Amants տպագրվել է 1859 թվականին։ Շուրջ 70 գրքերի հեղինակ է։ Ամենահայտնի ստեղծագործությունը «Առանց ընտանիքի» վիպակն է (Sans Famille, 1878)։
1895 թվականին Մալոն հայտնեց իր գրականության ասպարեզից հեռանալու մասին, սակայն 1896 թվականին վերադարձավ L'amour Dominateur նովելով և իր Le Roman de mes Romans («Իմ նովելների նովելը») գրքով։
Մահացել է Ֆոնտենե-սու-Բուայում, 1907 թվականին։


== Երկեր ==
Victimes d'Amour (եռագրություն)
Les Amants (1859)
Les Epoux (1865)
Les Enfants (1869)
Les Amours de Jacques (1860)
Un beau-frère (1869)
Une belle-mère (1869)
Les Aventures de Romain Kalbris (1869)
Une Bonne affaire (1870)
Mme Obernin (1870)
Un Cure de Province (1872)
Un Mariage sons le Second Empire (1873)
L'Auberge du Monde (1875–1876, 4 vols.)
Les Batailles du Mariage (1877, 3 vols.)
Cara (1877)
Sans famille (1878)
Le Docteur Claude (1879)
La Bohême Tapageuse (1880, 3 vols.)
Pompon, and Une Femme d'Argent (1881)
La Petite Soeur (1882)
Les Millions Honteux (1882)
Les Besogneux (1883)
Paulette (1883)
Marichette, and Micheline (1884)
Le Lieutenant Bonnet (1885)
Sang Bleu (1885)
Baccara (1886)
Zyte (1886)
Vices Français, Séduction, and Ghislaine (1887)
Mondaine (1888)
Mariage Riche, and Justice (1889)
La Mère (1890)
Anie (1891)
Complices (1892)
Conscience (1893)
En Famille (1893)
Amours de Jeunes et Amours de Vieux (1894)
L'amour dominateur (1896)
Le Roman de mes Romans (1896)
Pages choisies (1898)


== Հիշատակ ==
Bosc-Bénard-Commin-ի փողոցներից մեկը, որտեղ Մալոն ապրել է 1835-1848 թվականներին, կոչվում է նրա անունով
Փարիզում 1912 թվականից կա Հեկտոր Մալոյի փողոց և 1995 թվականից Հեկտոր Մալոյի անվան այգի
Հեկտոր Մալոյի փողոց կա ֆրանսիական Մարոմ համայնքում
Rouen-ի մոտ, Le Mesnil-Esnard-ի քոլեջը կոչվում է Մալոյի անունով
Flixecourt-ում, որտեղ Մալոն ոգեշնչվել է «Առանց ընտանիքի» վեպը գրելիս, դպրոցական մի խումբ կոչվում է Մալոյի անունով։


== Գրականություն ==
Edmond Spalikowski, Hector Malot et La Bouille, 1931.
Agnès Thomas-Maleville, Promenades en Normandie avec un guide nommé Hector Malot, éd. Charles Corlet, Condé-sur-Noireau, 1994.
Agnès Thomas-Maleville, Hector Malot, l'écrivain au grand cœur, éd. du Rocher, 2000.
Anne de La Brunière et Agnès Thomas-Maleville, Hector Malot en Seine, Magellan et Cie, 2007 ISBN|978-2-35074-069-0


== Տես նաև ==
Առանց ընտանիքի (վիպակ)


== Ծանոթագրություններ ==


== Արտաքին հղումներ ==
Հեկտոր Մալոն Զանգակ հրատարակչությունում
Հեկտոր Մալոյի գործերը Գուտենբերգ նախագծում
Աստերոիդների ցանկ (116601-116700)

Աստերոիդների ցանկ (116501-116600)  • Աստերոիդների ցանկ  • Աստերոիդների ցանկ (116701-116800)
 Աստերոիդների ցանկ (116501-116600)  • Աստերոիդների ցանկ  • Աստերոիդների ցանկ (116701-116800)
Վալգու (գյուղ, Մյառյամաա շրջան)

Անվան այլ կիրառումների համար տե՛ս՝ ՎալգուՎալգու (էստ․՝ Valgu), գյուղ Էստոնիայի Ռապլամաա նահանգի Մյառյամաա շրջանում։
2011 թվականի տվյալներով գյուղում բնակվում էր 240 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆեյ Բեյնտեր

Ֆեյ Օկել Բեյնտեր (անգլ.՝ Fay Okell Bainter, դեկտեմբերի 7, 1893(1893-12-07), Լոս Անջելես, ԱՄՆ - ապրիլի 16, 1968(1968-04-16), Լոս Անջելես, ԱՄՆ), ամերիկացի դերասանուհի, «Օսկար»-ի մրցանակակիր։


== Կենսագրություն ==
Ֆեյ Բեյնտերը ծնվել է 1893 թվականի դեկտեմբերի 7-ին Լոս-Անջոլոսում։ Նրա կինոնկարի դեբյուտը տեղի է ունեցել 1934 թվականին, և նույն թվականին նա հայտնվել է Բրոդվեյի թատրոններում։
Բեյնտերը արագորեն հասավ հաջողության և 1938 թվականին դարձավ առաջին դերասանուհին, ով միանգամից երկու անվանակարգում առաջադրվեց «Օսկար»՝ որպես «Սպիտակ դրոշ» ֆիլմի լավագույն դերասանուհի և լավագույն դերասանուհի «Յիզեբել» ֆիլմում, որի համար ստացավ Ակադեմիայի մրցանակ։
1961 թվականին Բեյնտերը նկարահանվեց «Երեխաների ժամ» ֆիլմում՝ Օդրի Հեփբուրնի և Շիրլի Մակլեյնի հետ միասին, որոնք վերջինն էին կինոյի կարիերայում։ Տիկին Ամելիա Թիֆորդի շնորհիվ նա կրկին վաստակեց «Օսկար» մրցանակ, բայց դերասանուհին մրցանակը չստացավ։ Կինոարդյունաբերության զարգացման գործում ունեցած ներդրման համար Ֆեյ Բեյներտը դարձել է Հոլիվուդի փառքի 7021-րդ աստղ։
Ֆեյ Բեյնտերը մահացել 1968 թվականի ապրիլի 16-ին, նա մահացավ թոքաբորբից 74 տարեկան հասակում։ Քանի որ նրա ամուսին Ռեգինալդ Վենեբլը զինվորական էր, նրան կողքին թաղեց՝ Արլինգտոնի ազգային գերեզմանատանը։


== Ընտրված կինոգրաֆիա ==
Երեխաների ժամ (1961)- Տիկին Ամելիա Թիֆորդ
Առաջին տիկին (1953) -Տիկին Դոնելսոն
Վալտեր Միտտիի գաղտնի կյանքը (1947) - Էունիս Միտտի
Վիրջինյան (1946) - Տիկին Թեյլոր
Արդար (1945) - Մելիսա Ֆրեյք
Տաք ջրեր (1944) - Մորաքույր Էմիլին
Դրախտային էակ (1944) - Մարգարեթ Սիբիլ
Տարվա կին (1942) - Էլեն Ուայթկոմ
Երիտասարդները Բրոդվեյում (1941) — Պարոն Ջոնս
Մեր քաղաքը (1940) -Տիկին Գիբս
Թեթև ժամ (1938) -Աննա Լինդեն
Յեզեբէլ (1938) - Մորաքույր Բելլ
Սպիտակ պաստառներ (1938) -Աննա Պարմելի
Փախուստ դեպի վաղը (1937) - Անիտա Կուպերը


== Մրցանակներ և անվանակարգեր ==


=== Մրցանակներ ===
1939 -   «Օսկար» մրցանակ «Յիզեբել» ֆիլմի լավագույն դերասանուհի լինելու համար։


=== Անվանակարգեր ===
1939 - Մրցանակ «Օսկար» «Սպիտակ դրոշ» ֆիլմի լավագույն դերասանուհի լինելու համար։
1962 - Մրցանակ «Օսկար» «Երեխաների ժամ»  ֆիլմի լավագույն դերասանուհի լինելու համար։
1962  - Մրցանակ «Ոսկե գլոբուս» «Երեխաների ժամ» ֆիլմի լավագույն դերասանուհի լինելու համար։


== Ծանոթագրություններ ==
Անգլո-եթովպիական համաձայնագիր (1944)

Անգլո–եթովպիական 1944 թվականի համաձայնագիրը ստորագրվել է դեկտեմբերի 19-ին Ադիս Աբեբայում՝ երկու տարի ժամկետով, երբ լրացել է 1942 թվականի անգլո-եթովպիական համաձայնագրի գործողության ժամկետը։ Այն նախատեսում էր Մեծ Բրիտանիայի կողմից Եթովպիայի ինքնիշխանության լիակատար ճանաչում և Ջիբութի-Ադիս-Աբեբա երկաթուղու կառավարման փոխանցումը Եթովպիայի իշխանություններին երեք ամիս անց (պայմանով, որ Եթովպիայի կառավարությունը կկարողանա երաշխիքներ տրամադրել երկաթուղու անխափան գործունեության ապահովման համար)։ Բրիտանական կառավարությունը հրաժարվում էր դիվանագիտական առաջնահերթության իրավունքից և Եթովպիայում այլ պետությունների խորհրդականների նշանակման կամ հաստատման բացառիկ իրավունքից, սակայն համաձայնագիրը հաստատում էր, որ գործողության ընթացքում, այսինքն մինչև 1946 թվականի դեկտեմբերի 19-ը, բրիտանական ռազմական վարչակազմը լիովին պահպանվում է Օգադեն նահանգում և, այսպես կոչված, Պահեստային գոտում, որոնք հարում էին Սոմալիին և կազմում էին Եթովպիայի տարածքի մեկ երրորդը։ Եթովպիան նաև բրիտանական կառավարությանը թույլատրում էր կանոնավոր օդային հաղորդակցություն հաստատել իր տարածքի վրա և իր վրա էր վերցնում վայրէջքի հարթակների գործունեության ապահովումը և դրանց պատշաճ պահպանությունը։

Բանակցությունների ընթացքում Եթովպիան հրաժարվել է 1 մլն ֆունտ ստեռլինգի չափով անվերադարձ գումար ստանալու Մեծ Բրիտանիայի առաջարկից, քանի որ Եթովպիայի կառավարությունն իր ինքնիշխանության հետ անհամատեղելի է համարել գումարի փոխանցման հետ կապվող պարտավորությունը՝ ստեղծել երկրի զարգացման խորհուրդ, որը կներառի և՛ բրիտանացի, և՛ եթովպացի մասնագետներին։


== Հետևանքներ ==
1944 թվականի անգլո-եթովպիական համաձայնագիրը կնքվել է երկու տարով, սակայն պայմանագրով նախատեսված ժամկետի ավարտից հետո Մեծ Բրիտանիան իր զորքերը դուրս չի բերել Եթովպիայի տարածքից։ 1949 թվականին բրիտանական օկուպացիոն վարչակազմը ստեղծել է Օգադենի բրիտանական պրոտեկտորատը, որը գոյություն է ունեցել մինչև 1954 թվականը։ Բրիտանական զորակազմն Օգադենից դուրս է բերվել միայն 1955 թվականին։


== Примечания ==
Դիվանագիտական անձեռնմխելիություն

Դիվանագիտական անձեռնմխելիություն, օտարերկրյա դիվանագիտական ներկայացուցչություններին և դրանց աշխատակիցներին տվյալ երկրում տրվող իրավունքների ու արտոնությունների համակարգ։ Միջազգային մասշտաբով դիվանագիտական անձեռնմխելիության հարցերը կարգավորվում են 1961 թվականի Վիեննայի կոնվենցիայով։ 
Ճանաչվում են դիվանագիտական անձեռնմխելիության տարբեր տեսակներ՝ անձնական (դիվանագիտական ներկայացուցչությունների և նրանց աշխատակիցների անձեռնմխելիություն), բնակարանային (ծառայական շենքերի և դիվանագիտական աշխատակիցների բնակարանային անձեռնմխելիություն), դատական (դատական պատասխանատվության անձեռնմխելիություն), վարչական, հարկային և այլն։ Դիվանագիտական անձեռնմխելիություն ձեռք են բերում դեսպանությունների և առաքելությունների, առևտրական ներկայացուցչությունների աշխատակիցները, միջազգային կոնֆերանսների ներկայացուցիչները, ՄԱԿ-ին կից մշտական ներկայացուցչությունների անձնակազմերը, մասնավորապես՝ հյուպատոսները։
Հունական ոստիկանություն

Հունական ոստիկանություն (հուն․՝ Ελληνική Αστυνομία), Հունաստանի Հանրապետության ազգային ոստիկանությունը, որը ստեղծվել է 1984 թվականին՝ժանդարմերիային (Χωροφυλακή) և հունական քաղաքային (Αστυνομία Πόλεων) ոստիկանությունների միաձուլումից։


== Հույն ոստիկանի պարտականությունները ==
Հունական սահմանադրության համաձայն, հունական ոստիկանությունը պետք է ապահովի քաղաքացիների անվտանգությունը, ինչպես նաև կանխի Հունաստանի տարածքում տեղի ունեցող ապօրինությունները և հանցագործությունները։

Խաղաղություն պահպանելու կարգը։ Ոստիկանը պետք է պահպանի քաղաքացիների իրավահավասարությունը և չանարգի քաղաքացիներին։ Հույն ոստիկանը պետք է ապահովի քաղաքացիների անվտանգությունը և երթևեկության կարգ ու կանոնը։
Պետք է առաջնորդվի Սահմանադրության օրենքներով։ Այս առաքելությունների մեջ հույն ոստիկանը պարտավորվում է առաջնորդվել հանրային քաղաքականությամբ և ապահովել հանրային անվտանգությունը։


== Կառուցվածք ==
Հունական ոստիկանության ղեկավարը հանդիսանում է Էլեֆտերիս Իկոնոմուն։ Հունական ոստիկանությունը ղեկավարվում է պաշտպանության նախարարության կողմից (պաշտպանության նախարար՝ Խրիստիս Պապուցիս)։ Հունական ոստիկանությունը կազմված է շարքային, ենթասպայական, սպայական և բարձրագույն սպայական կազմերից։


=== Հատուկ ոստիկանական ստորաբաժանումներ ===
Հանցագործությունների կանխարգելման ստորաբաժանում (հուն․՝ Δ.Α.Ε.Ε.Β. - Διεύθυνση Αντιμετώπισης Ειδικών Εγκλημάτων Βίας)
Քրեաբանական վարչություն (հուն․՝ Δ.Ε.Ε. - Διεύθυνση Εγκληματολογικών Ερευνών)
Ներքին գործերի վարչություն (հուն․՝ Δ.Ε.Υ. - Διεύθυνση Εσωτερικών Υποθέσεων)
Ոստիկանային համագործակցության վարչություն (հուն․՝ Δ.Δ.Α.Σ. - Διεύθυνση Διεθνούς Αστυνομικής Συνεργασίας)
Դիվիզիա (հուն․՝ Διεύθυνση Πληροφορικής)
Հատուկ հակաահաբեկչական վարչություն (հուն․՝ E.K.A.M. - Ειδική Κατασταλτική Αντιτρομοκρατική Μονάδα)
ԴՊՍ Արտակարգ իրավիճակների վարչություն (հուն․՝ Υ.Ε.Μ.Ε.Α. - Υπηρεσία Εναερίων Μέσων Ελληνικής Αστυνομίας)
Մոտոհրաձգային զորքեր (հուն․՝ ΔΙ.ΑΣ. - Ομάδες Δίκυκλης Αστυνόμευσης)
Հատուկ խմբեր (հուն․՝ Δ.ΕΛ.Τ.Α. - Δύναμη ΕΛέγχου Ταχείας Αντιμετώπισης)
Հատուկ զորքեր (հուն․՝ Ειδικοί Φρουροί)
Սահմանապահ ծառայություն (հուն․՝ Συνοριοφύλακες)
Կինոլոգիական ծառայություն (հուն․՝ Ομάδα Αστυνομικών Σκύλων)


== Զինվորական կոչումներ ==


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Հունական ոստիկանության պաշտոնական կայք
Coachella – Woodstock in My Mind

Coachella – Woodstock in My Mind, ամերիկացի երգչուհի Լանա Դել Ռեյի երգն է։ 2017 թվականի մայիսի 15–ին երգը պաշտոնապես թողարկվեց որպես նրա հինգերորդ ստուդիական ալբոմ Lust for Life–ի առաջին գովազդային սինգլ։


== Պատմություն և թողարկում ==
Երգն առաջին անգամ բացահայտվեց արաբական Anghami աուդիոծառայությունում՝ 2017 թվականի մայիսի 13–ին։
Երգը գրելուց հետո՝ 2017 թվականի ապրիլի 17–ին, երգչուհին ձայնագրեց իրեն որոշ մասեր երգելիս։ Հոլովակը ձայնագրել էր Կալիֆոռնիայի Ինդիո քաղաքում կայացած Կոաչելլա փառատոնն այցելելուց հետո։ Վիդեոյում Դել Ռեյն ասում է․

Ես չեմ պատրաստվում ստել՝ ես ունեի խառը զգացմունքներ շաբաթվա վերջն անցկացնելով պարելով, մինչդեռ Հյուսիսային Կորեայում տիրում էր լարվածություն։ Ես գտնում եմ, որ այդ զգացմունքը աշխարհում կատարվող բաներին հետևելու և միարժամանակ ազատ ժամանակ ունենալու հետ էր կապված, որպեսզի գնահատենք Աստծո ստեղծած աշխարհը այնպես, ինչպես այն պետք է գնահատված լինի։ Տուն վերադառնալու ճանապարհին ես ինձ զգացի պարտավորված այցելելու աշխարհի խճուղում գտնվող իմ սիրելի հին վայրերից մեկը, որտեղ ես նստեցի սեկոյյայի պուրակի մոտ և գրեցի մի փոքրիկ երգ։ Ես պարզապես ցանկացա կիսվել այն հույսով, որ մեկ անձի խաղաղության համար հույսն ու աղթոքը կարող է նպաստել դրա իրականացմանը հեռանկարում։ Հուսով եմ, որ բոլորը լավ օր են ունենում։ Սիրով՝ Կալիֆոռնիայից։


== Կոմպոզիցիա ==
The Guardian ամսագիրը «Coachella – Woodstock in My Mind»–ն նկարագրեց որպես «հանդարտ թրեպ երգ»։ Exclaim!–ն այն կոչեց «Լանայի սենտիմենտալ սիրային երգերի ժանրի էլեկտրոնային շրջադաց»։ Երգի կրկներգը Լեդ Զեփելինի «Stairway to heaven» երգի նմուշն է։


== Անձնակազմ ==
Տվյալները վերցված են Tidal աուդիոծառայությունից։

Լանա Դել Ռեյ – վոկալներ, արտադրում, կոմպոզիցիա
Ռիք Նաուլս – արտադրում, սելեստրա, մելոտորն, կոմպոզիցիա, սինթեզատորի ծրագրավորող
Դին Ռեիդ – արտադրում, ինժիներություն, միքսինգ, հարվածային գործիքներ, բաս կիթառ, ֆլեյտա, սինթեզատորի ծրագրավորող
Կիերոն Մենզեիս – արտադրում, ինժիներություն, միքսինգ, հարվածային գործիքներ, ստեղնաշար, մագնիսական ժապավենի իրականացում, հարվածներ
Քրիս Գարսիա – ինժիներություն
Թրեվոր Յասուդա – ստեղնաշար, ինժիներություն
Ադամ Այան – ինժիներություն


== Հիթ–շքերթներ ==


== Ծանոթագրություններ ==


== Արտաքին հղումներ ==
Lana Del Rey - Coachella - Woodstock In My Mind
Ջոզեֆ Ստիգլից

Ջոզեֆ Ստիգլից (անգլ.՝ Joseph Stiglitz, փետրվարի 9, 1943(1943-02-09), Գերի, Ինդիանա, ԱՄՆ), ամերիկացի ականավոր տնտեսագետ, Նոբելյան մրցանակի դափնեկիր՝ ասիմետրիկ տեղեկատվությամբ շուկաների վերլուծության համար (2001)։


== Կենսագրություն ==
Սովորել է Ամհերսթի քոլեջում և Մասաչուսեթսի տեխնոլոգիական ինստիտուտում, որտեղ ստացել է դոկտորի աստիճան։ Կոլումբիայի համալսարանի պրոֆեսոր։ 2003 թվականի մայիսի 22-ից Ռուսաստանի գիտությունների ակադեմիայի արտասահմանյան անդամ, «МИР: Модернизация. Инновации. Развитие» ռուսական ամսագրի գիտախմբագրական խորհրդի անդամ։
1979 թվականին պարգևատրվել է Ջ․ Կլարկի մեդալով։ 1998 թվականին դարձել է Ռեկտենվալդի մրցանակի դափնեկիր։ 1995-1997 թվականներին եղել է ԱՄՆ նախագահին կից տնտեսագիտական հարցերով խորհրդի նախագահ, 1997-2000 թվականներին՝ Համաշխարհային բանկի գլխավոր տնտեսագետ։
Ջոզեֆ Ստիգլիցը հայտնի է որպես ոչ սահմանափակ շուկայի, մոնետարիզմի և ոչ դասական քաղաքատնտեսական դպրոցի, ինչպես նաև գլոբալիզացիայի, զարգացող երկրների հանդեպ Միջազգային արժութային հիմնադրամի վարած քաղաքականության, Ռուսաստանում լիբերալ բարեփոխումների սուր քննադատ։


== Աշխատություններ ==
Capital, Wages and Structural Unemployment (1969)
Increasing Risk II։ its Economic Consequences (անգլ.)
Some Further Results on the Measurement of Inequality (1973) (Մայքլ Ռոտշիլդի հետ համատեղ)
Equilibrium in cimpetitives Marktes … imperfect Information (անգլ.)
Equilibrium in Product Markets with Imperfect Information (1979)
Credit Rationing in Markets with Imperfect Information by Stiglitz and Weiss (1981) (անգլ.)
Incentive Effects of Terminations։ Applications to the Credit and Labor Markets (1983) (անգլ.)
Credit Rationing (1987) (անգլ.)
A Symposium Issue on Imperfect Information and Rural Credit Markets (անգլ.)
A Nobel Prize for Asymmetric Information։ The Economic Contributions of George Akerlof, Michael Spence, and Joseph Stiglitz (անգլ.)


== Գրականություն ==
Блауг М. Стиглиц, Джозеф Э. // Великие экономисты после Кейнса = Great Economists since Keynes: An introduction to the lives & works of one handred great economists of the past. — СПб.: Экономикус, 2009. — С. 286-288. — 384 с. — (Библиотека «Экономической школы», вып. 42). — 1 500 экз. — ISBN 978-5-903816-03-3


== Ծանոթագրություններ ==


== Արտաքին հղումներ ==
Պաշտոնական էջ Archived 2005-02-11 at the Wayback Machine.(անգլ.)
Ոչ պաշտոնական էջ ռուսերեն Ռուսաստանի տնտեսության մասին հոդվածների ժողովածուով
Հեղինակային էջը «Հատուկ կարծիք․ աչ ավանդական տնտեսագիտական իմաստություն (ռուս.)
Ո՞վ կորցրեց Ռուսաստանը
Ինքնակենսագրությունը Նոբելյան մրցանակի կայքում (անգլ.)
Մեժդուրեչենսկ (քաղաքատիպ ավան, Ուսդորսկի շրջան)

Մեժդուրեչենսկ (ռուս.՝ Междуреченск), քաղաքատիպ ավան Ռուսաստանի Կոմիի հանրապետության Ուսդորսկի շրջանի կազմում։
Բնակչությունը 2010 թվականին գրանցված տվյալներով կազմում էր 1790 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կապանի բանվորների գործադուլ (1907)

Կապանի բանվորների գործադուլ 1907 թվական, Կապանի բանվորների մասսայական կազմակերպված ելույթ։ Տեղի է ունեցել մարտի 22-29-ը։ Կազմակերպել են ՌՍԴԲԿ Բաքվի կոմիտեի ներկայացուցիչներ Ա․ Վարդանյանը, Ա․ Մարւռիրոսյանն ու Շաթալին։ Գործադուլային կոմիտեն մշակեց և հանքատերերին ներկայացրեց բանվորների պահանջները, որոնք հիմնականում տնտեսական բնույթի էին (ութժամյա աշխատանքային օր, աշխատավարձի բարձրացում, տուգանքների վերացում, անվճար բուժսպասարկում, գիշերային հերթափոխի վերացում և այլն)։ Ձեռնարկատերերը ոստիկանության օգնությամբ փորձել են ճնշել գործադուլը։ Ձերբակալվել են գործադուլի ղեկավարներից մի քանիսը։ Սակայն բանվորները շարունակել են գործադուլը և պահանջել արձակել ձերբակալված ընկերներին։ Մարտի 29-ին ձեռնարկատերերը հարկադրված են եղել բավարարել բանվորների պահանջների մի մասը։
Խոզան (գյուղատնտեսություն)

Անվան այլ կիրառումների համար տե՛ս՝ Խոզան (այլ կիրառումներ)
Խոզան, հատիկային կուլտուրաների բերքահավաքից հետո դաշտում մնացած արմատներով ցողունների ստորին մասը։ Խոզանի դաշտում աճում են նաև տարբեր մոլախոտեր, որոնց վեգետացիան տևում է մինչև սառնամանիքները։
Խոզանի և մոլախոտերի մեջ ապաստանում են գյուղատնտեսական բույսերի վնասատուներ և հիվանդությունների հարուցիչներ։ Դրանց դեմ պայքարելու համար բերքահավաքի հետ կամ դրանից անմիջապես հետո կատարում են խոզանի երեսվար, հետագայում մոլախոտերի ծիլերի երևալու ժամանակ՝ խոր վար։ Խոզանացան կուլտուրաների կամ աշնանացանների ցանքի ժամանակ խոզանը վարում են հնձից անմիջապես հետո։ Քամու էրոզիայի ենթակա, խիստ ձմեռ ունեցող և սակավաձյուն շրջաններում (օր․՝ Ղազախստանի և Սիբիրի տափաստանային, Հայաստանի լեռնային շրջաններ) խոզանը մշակում են կուլտիվատորներով. դա խոզանի 85 - 90%-ը պահպանում է դաշտի մակերեսին, որը խոչընդոտում է հողատարմանը և նպաստում ձյան պահպանմանը։ Բազմամյա խոտաբույսերի ենթացանք ունեցող հատիկային կուլտուրաների հնձից հետո խոզանը թողնում են անձեռնմխելի։
Լոմովկա (գյուղ, Բելորեցկի շրջան)

Անվան այլ կիրառումների համար տե՛ս՝ ԼոմովկաԼոմովկա (ռուս.՝ Ломовка, բաշկիրերեն՝ Ломовка), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 2662 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Պեդրու դա Սիպա

Սան Պեդրու դա Սիպա  (պորտ.՝ São Pedro da Cipa), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 4.771 մարդ՝ 2020 թվականի տվյալներով։ Գրավում է 344,360 կմ2 տարածք։ Բնակչության խտությունը կազմում է՝10,6 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 12.224.174,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 3.420,31 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,717 (տվյալները ՄԱԿ-ի զարգացման ծրագրի)։


== Ծանոթագրություններ ==
956

956 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 956 թվականն է, 
X դարի 56-րդ տարին։


== Դեպքեր ==


== Ծնունդներ ==


== Մահեր ==
Վապուսկ (ազգային պարկ)

Վապուսկ (անվանում են նաև այլ ձևերով), (անգլ.՝ Wapusk National Park, ֆր.՝ Parc national Wapusk), ազգային պարկ Կանադայում։ Բացվել է 1996 թվականին։ Հիմնադրվել է Մանիտոբա պրովինցիայի Գուդզոնովա ծոցում։ Անվանումը առաջացել է կրի լեզվից, որտեղ վապուսկ նշանակում է սպիտակ արջ։


== Պատկերասրահ ==


== Ծանոթագրություններ ==


== Գրականություն ==
Ryan K. Brook, Structure and Dynamics of the Vegetation in Wapusk National Park and the Cape Churchill Wildlife Management Area of Manitoba: Community and Landscape Scales, University of Manitoba, 2001 (thèse)
Dennis Fast et Rebecca L. Grambo, Wapusk : white bear of the North, Heartland Associates, Winnipeg, 2003, 112 p.
Barb McDermott, Jacinthe Lavoie et Gail McKeown, Le parc national Wapusk, Les Éditions de la Chenelière, Montréal, 2001


== Արտաքին հղումներ ==
Ազգային պարկ(անգլ.)
Պատկերասրահ
Վուշը

Վուշը (դան․՝ Hørren), դանիացի հեքիաթագիր Հանս Քրիստիան Անդերսենի հեքիաթը։ Գրվել է 1848 թվականին։


== Սյուժե ==
Հեքիաթը պատմում է մի վուշի մասին, որն ապրում էր ցանկապատից ներս։ Նա իրեն համարում էր աշխարհում ամենաերջանիկը, սակայն ցանկապատի ցցերը նրան ասում էին, որ ուշադիր լինի իր երգին և կյանքին։ Իսկ վուշը չէր հավատում նրանց։ 
Բայց, մի օր մարդիկ վուշին արմատախիլ են անում և տանում, տանջանքների են ենթարկում։ Չնայած այս ամենին վուշը շատ լավատես էր։
Ի վերջո վուշից ստանում են մի կտոր հիանալի քաթան։ Քաթանից ստանում են տասներկու տեսակի սպիտակեղեն։ Մի քանի տարուց հետո սպիտակեղենից ստանում են թուղթ, որի վրա մարդիկ պատմվածքներ են գրում։ Թուղթը երազում էր աշխարհով մեկ շրջել, սակայն նրան տանում են տպարան և տպում են գրքի մեջ։ Որոշ ժամանակ անց թղթին այրում են։ Հետո մոխրացած թուղթը ծխնելույզով բարձրանում է օդ։ Նրան տեսնում են դուրս վազող երեխաները և կրկնում են ցանկապատի ցցերի ասածը։ Իսկ մոխիրը դարձյալ չի հավատում նրանց։


== Կերպարներ ==
Վուշ
Ցանկապատի ցցեր
Երեխաներ


== Ծանոթագրություններ ==


== Արտաքին հղումներ ==
Վուշը (հեքիաթ)